Juodkiškių geležinkelio tiltas

Juodkiškių geležinkelio tiltas – geležinkelio tiltas Kėdainių miesto rytiniame pakraštyje ties Juodkiškiais. Kerta Obelies upę žemiau Juodkiškių tvenkinio užtvankos, 5 km nuo upės žiočių.Upė Obelis upese.lt Upės ruožas patenka į Obelies kraštovaizdžio draustinį.
miniatiūra|left|Vienas pirmųjų tiltų per Obelį (piešinys). Henriko Grinevičiaus kolekcija

Juodkiškių geležinkelio tiltas stovi 1,5 km į pietryčius, vienoje linijoje su geležinkelio tiltu per Nevėžį, AB „Lifosa“ pramoninės zonos prieigose, 140 m aukščiau nuo Juodkiškio gatvės tilto. Žemiau geležinkelio tilto upės vaga išplatėjusi, įrengtas „Lifosos“ paviršinių nuotekų išleistuvas Nr. 3 (informacinė rodyklė kairiajame krante). Tiltas kerta gilų upės slėnį, iš abiejų pusių supilti aukšti prietilčio pylimai. 

Šiuolaikinis statinys plieninių konstrukcijų, vieno tarpatramio. Perdanga sudaryta iš dviejų dvitėjinių sijų, tarpusavyje sutvirtintų skersiniais ryšiais, krantuose atremtų ant platesnių betoninių ramtų, jų aukštupio pusėje. Po sijomis įrengtos paaukštintos gelžbetoninės atrėmimo vietos ant senųjų ramtų, pritaikytų laikyti aukštesnes konstrukcijas. Ant tilto paskleisto skaldos balasto paklotas vienos 1520 mm vėžės kelias. Statinio ilgis apie 34 m (atstumas tarp ramtų).Juodkiškių geležinkelio tiltas maps.lt 

 Istorija 

1871 m. buvo nutiesta Liepojos–Kaišiadorių geležinkelio linija pro Kėdainius. Jos atidarymo proga kviestinis Varšuvos fotografas Konradas Brandelis 1871 m. rugsėjį lankėsi Lietuvos ruože, kur fotografavo įvairius geležinkelio statinius. Išlikusios vos dviejų upių –  Obelies ir Ventos – tiltų istorinės nuotraukos.<ref>Varšuvos fotografas Konradas Brandelis Lietuvoje. Pirmoji viešnagė. 1871 m. lituanistika.lt', p. 86 („Kultūros barai“, 2010, Nr. 5)</ref> Abu tiltai buvo paskelbti 1871 m. iliustruotame savaitraštyje „Kłosy“, t. 13, Nr. 328.Kėdainių krašto muziejus. Geležinkelio tilto per Obelę piešinys limis.lt

Geležinkelis pravestas per buvusio Juodkiškių dvaro žemes (užtvankos pusėje išlikę apleisti rūmai). Pagal Kėdainių krašto muziejaus ikonografinę medžiagą, vienas pirmųjų tiltų per Obelies upę () buvo santvarinės konstrukcijos, su bėgių keliu virš spragotinės santvaros.

 Šaltiniai 

 Nuorodos 


 Miestai ir architektūra. Kėdainiai praeityje. Tiltu per Obelės upę važiuoja traukinys... miestai.net, #219, 2013-06-01.
 Tilto, geležinkelio linijoje Vilnius-Klaipėda 124+792 km, remonto techninio darbo projekto parengimo ir projekto vykdymo priežiūros paslaugos eviesiejipirkimai.lt'', 2024.

Kategorija:Kėdainių statiniai
Kategorija:Kėdainių rajono tiltai
Kategorija:Lietuvos sijiniai tiltai
Kategorija:Geležinkelio tiltai Lietuvoje